Atacantul monitorizat de FCSB: "Gigi și-a exprimat interesul!"-Detalii oferite de Mihai Stoica!
FCSB caută un nou atacant după vânzarea lui Andrea Compagno în China. Formația bucureșteană duce lipsă de un vârf autentic.
Mihai Stoica a dezvăluit că Gigi Becali, patronul echipei, a pus ochii pe Louis Munteanu, jucătorul împrumutat de Fiorentina la Farul. Iată ce a spus Meme despre tânărul atacant.
"Gigi și-a exprimat interesul!"
"E un transfer foarte greu de făcut (n.r. Louis Munteanu). Suma cerută de Fiorentina s-ar putea să fie foarte mare. Ei acum au și o tragedie, a murit Joe Barone. Nu știu suma, dar 2 milioane ar fi o sumă mare. Mai e o componentă importantă, salariul lui Louis Munteanu.
Poate are prioritate să joace în străinătate, din moment ce a plecat la o vârstă fragedă. Nu cred că e ușor de făcut, dar Gigi și-a exprimat interesul. 350.000 de euro net pe an (n.r – variantă avansată de moderator) nu e salariu de România, e salariu de alte ligi.
Salariul din România trebuie să fie între 10.000 și 15.000 (n.r – lunar). Gigi a vorbit de Louis Munteanu deja, dar nu va face niciodată referire la jucătorii lui Gică Hagi pentru că are un respect enorm", a declarat Mihai Stoica, pentru cei de la Orange Sport.